ΓΡΑΠΤΗ ΕΡΩΤΗΣΗ E-1696/02

υποβολή: Ilda Figueiredo (GUE/NGL) προς την Επιτροπή

(12 Ιουνίου 2002)

Θέμα: Η Εσωτερική Περιμετρική οδός (VCI) του Πόρτο

Η καλούμενη Comisso para a Via de Cintura Interna (Επιτροπή για την Εσωτερική Περιμετρική οδό) του Πόρτο απέστειλε πρόσφατα στη Γενική Διεύθυνση Περιβάλλοντος έκθεση σχετικά με τα προβλήματα θορύβου που αντιμετωπίζουν οι περίοικοι λόγω του ότι δεν έχουν γίνει έργα για την ανακατασκευή του οδοστρώματος ούτε έχουν κατασκευασθεί ακουστικοί φραγμοί.

Για τον λόγο αυτό ζητώ να πληροφορηθώ ποιά η θέση της Επιτροπής ως προς την προαναφερθείσα έκθεση.

Απάντηση της κας Wallstrm εξ ονόματος της Επιτροπής

(25 Ιουλίου 2002)

Η Επιτροπή επιβεβαιώνει ότι έχει προσφύγει σε αυτή η επιτροπή κατοίκων της πόλης του Πόρτο επί του θέματος του θορύβου που προξενεί η κυκλοφορία στον εσωτερικό δακτύλιο της πόλης (VCI do Porto).

Οι διατάξεις του κοινοτικού δικαίου στο θέμα του θορύβου δεν εφαρμόζονται μέχρι σήμερα σε παρόμοιες καταστάσεις. Το Μάιο του 2002 το Ευρωπαϊκό Κοινοβούλιο και το Συμβούλιο εξέδωσαν οδηγία σχετικά με την αξιολόγηση και τη διαχείριση του περιβαλλοντικού θορύβου(1). Στην οδηγία αυτή προβλέπεται να ανατεθεί στις αρμόδιες αρχές των κρατών μελών η αρμοδιότητα να εκπονήσουν, με βάση κοινούς δείκτες θορύβου, χάρτες θορύβου για περιοχές κοντά στις κύριεςποδομές μεταφορών και για περιοχές πυκνής δόμησης της Ευρώπης, να ενημερωθεί το κοινό σχετικά με την έκθεση στον θόρυβο και τις επιπτώσεις της και να τεθούν σε εφαρμογή σχέδια δράσης ούτως ώστε να μειωθεί ο θόρυβος εκεί που είναι αναγκαίο και να διαφυλαχθεί η ηχητική ποιότητα του περιβάλλοντος όπου είναι καλή. Για να μεταφερθεί η οδηγία αυτή στην εθνική νομοθεσία, τα κράτη μέλη έχουν προθεσμία δύο ετών από την ημερομηνία που θα αρχίσει να ισχύει, η οποία είναι η ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εξάλλου, όλες οι ενδείξεις συγκλίνουν ότι το εν λόγω έργο εμπίπτει στο παράρτημα ΙΙ της οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), δεδομένου ότι, σύμφωνα με τις πληροφορίες που διαθέτει η Επιτροπή, δεν πληροί τα κριτήρια του ορισμού οδού ταχείας κυκλοφορίας. Αυτό σημαίνει ότι, δυνάμει του άρθρου 4 παράγραφος 2 της εν λόγω οδηγίας, πρόκειται για τύπο σχεδίου για τον οποίο επαφίεται, καταρχήν, στις αρχές του κράτους μέλους να κρίνουν εάν πρέπει να εκτιμηθούν οι περιβαλλοντικές του επιπτώσεις. Ωστόσο, σύμφωνα με το άρθρο 2 της εν λόγω οδηγίας, σχέδια που μπορούν να έχουν σημαντικές επιπτώσεις στο περιβάλλονποβάλλονται σε εκτίμηση περιβαλλοντικών επιπτώσεων.

Με βάση τα προαναφερόμενα, η Επιτροπή είναι σε θέση να πληροφορήσει το Αξιότιμο Μέλος ότι ζήτησε πληροφορίες από τις αρχές της Πορτογαλίας σχετικά με την κατάσταση, συγκεκριμένα σχετικά με τον χαρακτηρισμό της εν λόγω οδού και σχετικά με την ενδεχόμενηποχρέωση εκτίμησης των περιβαλλοντικών επιπτώσεων και εφαρμογής των μέτρων ελαχιστοποίησης τους.

Η Επιτροπή δεν θα παραλείψει να ενημερώσει το Αξιότιμο Μέλος σχετικά με το αποτέλεσμα των επαφών της με τις αρχές της Πορτογαλίας.

(1) Οδηγία 2002/49/ΕΚ της 25.6.2002.

(2) ΕΕ L 175 της 5.7.1985, όπως τροποποιήθηκε από την οδηγία 97/11/ΕΚ του Συμβουλίου της 3.3.1997, ΕΕ L 73 της 14.3.1997.